ด่วน! คนกรุงริม “เจ้าพระยา” ยกของขึ้นที่สูง หลังคาดน้ำทะเลหนุนคืนนี้
กทม. เตือนชุมชนนอกคันกั้นน้ำตามแนวริมแม่น้ำเจ้าพระยายกของขึ้นที่สูง หลังคาดจะมีน้ำทะเลหนุนในช่วงเวลา 19.23 น.
กทม. เตือนชุมชนนอกคันกั้นน้ำตามแนวริมแม่น้ำเจ้าพระยายกของขึ้นที่สูง หลังคาดจะมีน้ำทะเลหนุนในช่วงเวลา 19.23 น.
11 ต.ค. 2565

นายเอกวรัญญู อัมระปาล โฆษกกรุงเทพมหานคร (กทม.) เปิดเผยว่า กรุงเทพมหานครได้ติดตามปริมาณน้ำไหลผ่านอำเภอบางไทร วันนี้มีปริมาณไหลผ่านเฉลี่ย 3,090 ลูกบาศก์เมตรต่อวินาที และจะมีน้ำทะเลหนุนในช่วงเวลา 19:23 น. ฐานน้ำ +1.11 ม.รทก. อาจทำให้น้ำในแม่น้ำเจ้าพระยายกตัวขึ้นสูงได้ ซึ่งจะส่งผลให้ชุมชนต่างๆ ที่อยู่นอกคันกั้นน้ำตามแนวริมแม่น้ำเจ้าพระยาได้รับผลกระทบในช่วงน้ำหนุน ดังนั้นจึงขอให้ยกของขึ้นที่สูง ตรวจสอบปลั๊กไฟ และติดตามสถานการณ์น้ำอย่างใกล้ชิด